open-index/open-wikipedia-markdown huggingface dataset:
Γιόζεφ Άλμπερς

Ο **Γιόζεφ Άλμπερς** (γερμ.:*Josef Albers*, 19 Μαρτίου 1888 - 25 Μαρτίου 1976) ήταν Γερμανός ζωγράφος και θεωρητικός της τέχνης.

## Βιογραφία
Γεννήθηκε το 1888 στο Μπότροπ της Γερμανίας. Παρακολούθησε μαθήματα στην Παιδαγωγική Ακαδημία από το 1905 ως το 1908 και υπηρέτησε οκτώ χρόνια σε σχολείο. Φοίτησε στην Βασιλική Ακαδημία Καλών Τεχνών στο Βερολίνο από το 1913 ως το 1915 και πήρε το πτυχίο του καθηγητή Καλών Τεχνών. Το 1916 άρχισε σπουδές στη Σχολή Εφαρμοσμένων Τεχνών της Έσσης χωρίς να πάψει να διδάσκει.

Παρακολούθησε την Ακαδημία του Μονάχου στην τάξη του  καθηγητή Φραντς φον Στουκ (*Franz von*) Stuck, 1919-20. Γράφτηκε στο Μπαουχάους από το 1920 ως τον Οκτώβρη του 1923, παρακολούθησε την προκαταρκτική τάξη του Ίτεν και μετά οργάνωσε το εργαστήριο των υαλογραφημάτων. Πήρε το βαθμό του τεχνίτη το 1922. 

Δίδαξε στο Μπαουχάους από τον Οκτώβρη του 1923 ως τον Απρίλη του 1933. Η τάξη του για τη μελέτη των υλικών στο πρώτο εξάμηνο ήταν το πιο σπουδαίο μάθημα της προκαταρκτικής τάξης, της οποίας έγινε διευθυντής το 1928. Επικεφαλής του εργαστηρίου των επίπλων από το Μάιο του 1928 ως τον Απρίλιο του 1929. Από τον Οκτώβριο του 1930 δίδαξε σχέδιο εκ του φυσικού σε σπουδαστές του τελευταίου εξαμήνου. Κατά τη διάρκεια αυτής της περιόδου, έφτιαξε ασαμπλάζ από γυαλί, υαλογραφήματα και σχέδια για τυπογραφία, έπιπλα και σκεύη από γυαλί και μέταλλο. 

Μετανάστευσε στις ΗΠΑ το 1933 μετά την άνοδο των  ακραίων δεξιών πολιτικών ομάδων και το βίαιο κλείσιμο του Μπαουχάους. Στο Σικάγο δίδαξε στο τμήμα προετοιμασίας στο πρωτοποριακό κολέγιο Μπλακ Μαουντεν. Από το 1950 ως το 1959 διετέλεσε διευθυντής του Τμήματος Σχεδίου  στο Πανεπιστήμιο του Γέιλ. Επίσης επισκέπτης καθηγητής σε αμερικανικές και ευρωπαϊκές ακαδημίες μεταξύ άλλων και στην Ανώτατη Σχολή Σχεδίου του Ουλμ. Πέθανε το 1976 στο Νιου Χέιβεν του Κονέκτικατ.

## Αποτίμηση
Ο Γιόζεφ Άλμπερς στο Μπαουχάους χρησιμοποίησε την προκαταρκτική του τάξη  για να μελετήσει προβλήματα σχεδίου και υλικών, την εμφάνισή τους και την εικαστική τους απόδοση. Από την δεκαετία του '40 και μετά, ωστόσο, αφιέρωσε τη διδασκαλία του και την ζωγραφική του σχεδόν αποκλειστικά  στα χρωματικά οπτικά εφέ. Ενέπνευσε έτσι την αμερικανική πρωτοπορία του '60 και του '70, αποτελώντας τον προάγγελο της Οπ Αρτ. Η σειρά *Φόρος τιμής στο τετράγωνο*, την οποία δούλευε από το 1950 και μετά, αποτελεί την κορύφωση της καλλιτεχνικής του καριέρας.

## Βιβλιογραφία
* Magdalena Droste, Bauhaous 1917-1933, Taschen.

## Παραπομπές


## Εξωτερικοί σύνδεσμοι

Κατηγορία:Γερμανοί ζωγράφοι
Κατηγορία:Μπάουχαους
Κατηγορία:Γερμανοί φωτογράφοι
Κατηγορία:Απόφοιτοι της Ακαδημίας Καλών Τεχνών του Μονάχου
Άγιος Νικόλαος Φωκίδος (νησίδα)

:*Για άλλα λήμματα με το ίδιο όνομα, δείτε τον οικισμό [[Άγιος Νικόλαος Καλλιθέας Φωκίδας]]*

Ο **Άγιος Νικόλαος** είναι ακατνησάκι στον κολπίσκο του απέναντι ομώνυμου χωρίου Άγιος Νικόλαος. Το νησάκι δεν έχει κατοίκους, σύμφωνα με την απογραφή 2021 και μαζί την Αγία Ειρήνη, τον Άγιο Νικόλαο, τον Άγιο Σπυρίδωνα, την Καλλιθέα, τον Κλοβινό, τη νησίδα Πρασούδι και τα Φλαμπουράκια συναποτελούν την Τοπική Κοινότητα Καλλιθέας της Δημοτικής Ενότητας Τολοφώνος του Δήμου Δωρίδος. Στο νησάκι βρίσκεται μικρός ναός, αφιερωμένος στον Άγιο Νικόλαο. Βρίσκεται σε κοντινή απόσταση από την παραλία του οικισμού και μπορεί να το προσεγγίσει κανείς με βάρκα ή ακόμη και κολυμπώντας.
## Παραπομπές


Κατηγορία:Νησιά της Φωκίδας
Κατηγορία:Ελληνικές βραχονησίδες
Κατηγορία:Δήμος Δωρίδος
Άγιος Νικόλαος Φωκίδος

Με το όνομα **Άγιος Νικόλαος Φωκίδος** είναι γνωστοί:

οι οικισμοί:
*Άγιος Νικόλαος Δεσφίνης Φωκίδας
*Άγιος Νικόλαος Καλλιθέας Φωκίδας

η νησίδα:
*Άγιος Νικόλαος Φωκίδος (νησίδα) (κοντά στον Άγιο Νικόλαο Καλλιθέας)

Κατηγορία:Αποσαφηνίσεις ελληνικών τοπωνυμίων
Άγιος Ιωάννης Φωκίδας

Ο **Άγιος Ιωάννης Φωκίδας** ή **Δριμνιά** ή **Δρύμνα** είναι νησάκι το οποίο βρίσκεται απέναντι από τα παράλια της Δωρίδος του Νομού Φωκίδας στον Κορινθιακό κόλπο. Είναι σχεδόν μη κατοικήσιμο και μαζί με την Ελαία αποτελεί την Κοινότητα Ελαίας της Δημοτικής Ενότητας Τολοφώνος του Δήμου Δωρίδος. Βρίσκεται ανάμεσα στις νήσους Τριζόνια και Πρασούδι και μαζί με το επίσης ακατοίκητο νησάκι Πλανέμι αποτελούν τη συστάδα νησιών «Τριζόνια». Λόγω της ιδιαίτερης αισθητικής του αξίας έχει χαρακτηριστεί ως «Τοπίο Ιδιαίτερου Φυσικού Κάλλους». Είναι κατάφυτο από πεύκα, ελαιοδεντρα, πουρνάρια και θάμνους σε όλη του την έκταση. Στην βόρεια ακτή που βλέπει προς τη Στερεά Ελλάδα υπάρχουν δύο παλιά παραδοσιακά σπίτια καθώς και ένα εκκλησάκι αφιερωμένο στον Άγιο Ιωάννη τον Θεολόγο. Ανήκει στην οικογένεια Σ. Παναγιωτόπουλου.

## Παραπομπές


Κατηγορία:Νησιά της Φωκίδας
Κατηγορία:Ιδιωτικά νησιά Ελλάδας
Κατηγορία:Δήμος Δωρίδος
Λαγονήσι Φωκίδος

**Λαγονήσι Φωκίδος** ονομάζεται η δεύτερη και μεγαλύτερη βραχονησίδα που βρίσκεται στον κολπίσκο του Αγίου Νικολάου Φωκίδος του Δήμου Δωρίδος του Νομού Φωκίδος στον Κορινθιακό κόλπο. Είναι σε πολύ κοντινή απόσταση από την ακτή της Δωρίδος και μπορεί κανείς, όταν είναι ήρεμη θάλασσα, να πάει και περπατώντας. Γειτονικό είναι το νησάκι του Αγίου Νικολάου με το εκκλησάκι που είναι αφιερωμένο στον Άγιο Νικόλαο. Δεν κατοικείται ούτε έχει κάποιο κτίσμα.

Κατηγορία:Νησιά της Φωκίδας
Κατηγορία:Ελληνικές βραχονησίδες
Πρασούδι Φωκίδος

Η νησίδα **Πρασούδι** βρίσκεται απέναντι από τα παράλια της Δωρίδος στον Κορινθιακό κόλπο, περίπου 4 ν.μ. βορειοδυτικά του ακρωτηρίου Ψαρομύτα και νοτιοανατολικά από τα Τριζόνια. Είναι ιδιόκτητη νησίδα και μαζί με την Αγία Ειρήνη, τον Άγιο Νικόλαο, τη νησίδα Άγιο Νικόλαο, τον Άγιο Σπυρίδωνα, την Καλλιθέα, τον Κλοβινό και τα Φλαμπουράκια αποτελούν την Κοινότητα Καλλιθέας της Δημοτικής Ενότητας Τολοφώνος του Δήμου Δωρίδος ενώ σύμφωνα με την απογραφή 2021 είναι ακατοίκητη. 

## Γεωγραφικά στοιχεία
Το Πρασούδι βρίσκεται νότια από τον παραθαλάσσιο οικισμό του Άγιου Σπυρίδωνα και δυτικά του Κλοβινού. Μαζί με τη νησίδα Άγιο Ιωάννη και τη νήσο Τριζόνια αποτελούν τη συστάδα νησιών «Τριζόνια». Είναι κατάφυτη με πουρνάρια, πεύκα και άλλα δένδρα ενώ στην κορυφή υπάρχει ιδιωτικό εκκλησάκι αφιερωμένο στον Άγιο Φανούριο. Λόγω της ιδιαίτερης αισθητικής του αξίας έχει χαρακτηριστεί ως «Τοπίο Ιδιαίτερου Φυσικού Κάλλους». 

## Παραπομπές


Κατηγορία:Νησιά της Φωκίδας
Κατηγορία:Δήμος Δωρίδος
Κρεμμύδι Φωκίδος

Το **Κρεμμύδι Φωκίδος** (ή Μονόλιθος) είναι βραχονησίδα, εξοχή βράχου, απέναντι από τα παράλια του οικισμού του Αγίου Σπυρίδωνος Φωκίδος του Δήμου Δωρίδος του Νομού Φωκίδος στον Κορινθιακό κόλπο. Σε περίπτωση θαλασσοταραχής είναι δύσκολα ορατό και αποτελεί επικίνδυνο σημείο για τα πλωτά σκάφη. Ανατολικά βρίσκεται η Νήσος Αγίου Φανουρίου (Πρασούδι).

Κατηγορία:Νησιά της Φωκίδας
Κατηγορία:Ελληνικές βραχονησίδες
Πλανέμι Φωκίδας

Το **Πλανέμι** είναι νησάκι το οποίο βρίσκεται στην αρχή του ανοίγματος του κόλπου και φυσικού λιμένα της νήσου Τριζόνια. Μαζί με τα Τριζόνια, τη νησίδα του Αγίου Ιωάννου και τη νησίδα του Αγίου Φανουρίου (Πρασούδι) αποτελούν το σύμπλεγμα των Τριζονίων στον Κορινθιακό κόλπο. Το Πλανέμι είναι ακατοίκητο.

## Παραπομπές


Κατηγορία:Νησιά της Φωκίδας
Θεόδωρος Μήτρας

Ο **Θεόδωρος Μήτρας** του Παντελή (14 Μαΐου 1948 - 12 Ιανουαρίου 2021) ήταν Έλληνας δικηγόρος και πολιτικός, που υπηρέτησε ως βουλευτής Πιερίας με τη Νέα Δημοκρατία από το 1993 ως το 1996.

## Σπουδές και πολιτική καριέρα
Ήταν απόφοιτος της Νομικής Σχολής και μέλος του Δικηγορικού Συλλόγου Κατερίνης.

Στις βουλευτικές εκλογές του 1993 ήταν υποψήφιος με τη ΝΔ και εξελέγη βουλευτής. Υπηρέτησε για την περίοδο 1993-1996. Τον Νοέμβριο του 2009 ήταν ανάμεσα στα 49 πρόσωπα από την Πιερία που πήραν μέρος στο έκτακτο συνέδριο της ΝΔ στην ελληνική πρωτεύουσα.

Πέθανε στη Θεσσαλονίκη στις 12 Ιανουαρίου 2021.

## Παραπομπές


Κατηγορία:Έλληνες πολιτικοί-επέκταση
Κατηγορία:Βουλευτές Πιερίας
Κατηγορία:Βουλευτές εκλεγμένοι με τη Νέα Δημοκρατία
Αρδασίρ Γ΄ της Περσίας

thumb|300px| Ο Αρδασίρ Γ’ της Περσίας σε νόμισμα

Ο **Αρδασίρ Γ΄ της Περσίας** (621 - 27 Απριλίου 630) ήταν ένας από τους τελευταίους Σασσανίδες βασιλείς της Περσίας για λίγους μόνο μήνες από τον Σεπτέμβριο του 628 ως τον Απρίλιο του 630, γιος και διάδοχος του βασιλιά της Περσίας Καβάδη Β’ με βυζαντινή μητέρα, εγγονός του Χοσρόη Β’. Έγινε βασιλιάς της Περσίας μετά τον θάνατο του πατέρα του την ίδια χρονιά που ανέτρεψε τον παππού του σε ηλικία μόλις 7 ετών. Ανατράπηκε και δολοφονήθηκε από τον διάσημο Πέρση στρατηγό Σαρβαραζά που σφετερίστηκε τον θρόνο, τον διασημότερο Πέρση στρατηγό πασίγνωστο από τις μάχες των Περσών με τους Βυζαντινούς του Ηρακλείου.

## Πηγές

**Martindale, John R.; Jones, A.H.M.; Morris, John (1992), The Prosopography of the Later Roman Empire, Volume III: AD 527–641, Cambridge University Press, ISBN 0-521-20160-8*

Κατηγορία:Πέρσες βασιλείς
Κατηγορία:Δυναστεία των Σασσανιδών
Γεώργιος Περίδης

Ο **Γεώργιος Περίδης** ήταν αξιωματικός (όπλο πεζικό) του ελληνικού στρατού.

Γεννήθηκε το 1915. Πήρε μέρος στον πόλεμο του 1940-41, οπότε υπηρετούσε στην VIII Μεραρχία. Επίσης, συμμετείχε στην Εθνική Αντίσταση με τις Εθνικές Ομάδες Ελλήνων Ανταρτών (ΕΟΕΑ). Πολέμησε και στον Εμφύλιο Πόλεμο το 1946-1949. Διακρίθηκε στις μάχες της Κόνιτσας ως ταγματάρχης επικεφαλής του 582 Τάγματος Πεζικού (μείον λόχος), και του υψώματος της Μουργκάνας.

Όταν εκδηλώθηκε το πραξικόπημα της 21ης Απριλίου 1967 ήταν υποστράτηγος επικεφαλής της Στρατιωτικής Διοίκησης Έβρου. Ως αντιστράτηγος διοικητής του Γ΄ Σώματος Στρατού και φιλοβασιλικός, συμμετείχε στο βασιλικό αντιπραξικόπημα της 13ης Δεκεμβρίου 1967, το οποίο απέτυχε. Κατόπιν αποστρατεύτηκε και στάλθηκε εξορία.

Πέθανε το 1985.

## Πηγή
*Εγκυκλοπαίδεια Πάπυρος Λαρούς Μπριττάνικα, τόμος  50, σελ.18

Κατηγορία:Έλληνες αξιωματικοί του πεζικού
Κατηγορία:Μέλη των Εθνικών Ομάδων Ελλήνων Ανταρτών
Κατηγορία:Μέλη του ΕΔΕΣ
Κατηγορία:Έλληνες βασιλόφρονες
Κατηγορία:Χούντα των Συνταγματαρχών
Greatest Hits: Back to the Start

Το **Greatest Hits: Back to the Start** είναι συλλογή τραγουδιών του αμερικάνικου heavy metal συγκροτήματος Megadeth, η οποία κυκλοφόρησε τον Ιούνιο του 2005 από την "Capitol Records".
Η συλλογή των κομματιών έγινε μετά από δημοψήφισμα στην επίσημη ιστοσελίδα του συγκροτήματος. Τα τραγούδια προέρχονται από όλους τους στούντιο δίσκους τους από το "*[[Killing Is My Business... and Business Is Good!]]*" του 1984 μέχρι το "*[[The World Needs a Hero]]*" του 2001.
Οι πωλήσεις της συλλογής έφθασαν τις 133.000 αντίτυπα μέχρι το Δεκέμβριο του 2005.

## Τραγούδια
1. **Holy Wars... The Punishment Due** *(Mustaine)* - 6:32
2. **In My Darkest Hour** *(Mustaine, Ellefson)* - 6:26
3. **Peace Sells** *(Mustaine)* - 4:02
4. **Sweating Bullets** *(Mustaine)* - 5:26
5. **Angry Again** *(Mustaine)* - 3:47
6. **À Tout le Monde** *(Mustaine)* - 4:25
7. **Trust** *(Mustaine, Friedman)* - 5:12
8. **Kill the King** *(Mustaine)* - 3:42
9. **Symphony of Destruction** *(Mustaine)* - 4:06
10. **The Mechanix** *(Mustaine)* - 4:21
11. **Train of Consequences** *(Mustaine)* - 3:30
12. **Wake Up Dead** *(Mustaine)* - 3:38
13. **Hangar 18** *(Mustaine)* - 5:12
14. **Dread and the Fugitive Mind** *(Mustaine)* - 4:23
15. **Skin O' My Teeth** *(Mustaine)* - 3:15
16. **She-Wolf** *(Mustaine)* - 3:39
17. **Prince of Darkness** *(Mustaine, Friedman)* - 6:28

## Θέσεις τσαρτ
***Greatest Hits: Back to the Start*** *(άλμπουμ)*

***Επίσημη κυκλοφορία: [[28 Ιουνίου]] [[2005]]***

## Βραβεία
***Greatest Hits: Back to the Start*** *(άλμπουμ)*
Καναδάς (*CRIA Certification*): Χρυσός

## Τα μέλη του συγκροτήματος
Τα τραγούδια του "*Greatest Hits: Back to the Start?*" ηχογραφήθηκαν από τους εξής μουσικούς:
* Ντέιβ Μαστέιν - κιθάρα, φωνητικά
* Αλ Πιτρέλλι - κιθάρα
* Κρις Πόλαντ - κιθάρα
* Μάρτι Φρίντμαν - κιθάρα
* Τζεφ Γιανγκ - κιθάρα
* Ντέιβ Έλεφσον - μπάσο, φωνητικά
* Τζίμι ΝτεΓκράσο - τύμπανα
* Νικ Μένζα - τύμπανα
* Γκαρ Σάμουελσον - τύμπανα
* Τσακ Μπέλερ - τύμπανα

## Πηγές
* Δισκογραφία στην επίσημη ιστοσελίδα
* Ιστορικό στην επίσημη ιστοσελίδα
* Πωλήσεις 
* Allmusic review
* Encyclopaedia Metallum review
* Sputnik Music review
* Θέσεις τσαρτ
* Ιαπωνικά τσαρτ
* Καναδικές βραβεύσεις

Κατηγορία:Δισκογραφία των Megadeth
Κατηγορία:Άλμπουμ του 2005
Μανώλης Χατζηνάκης

Ο **Μανώλης Χατζηνάκης** (18 Ιανουαρίου 1941 - ), του Γεωργίου, είναι Έλληνας φιλόλογος και πολιτικός. Υπηρέτησε ως βουλευτής Λασιθίου με το ΠΑΣΟΚ και ως υφυπουργός Πολιτισμού από το 1988 ως το 1989.

## Βιογραφία
### Νεανικά χρόνια
Γεννήθηκε στην Τουρλωτή Λασιθίου. Σπούδασε στη Φιλοσοφική Σχολή του Πανεπιστημίου Αθηνών.

### Πολιτική σταδιοδρομία
Εντάχθηκε στο νεοσύστατο ΠΑΣΟΚ τη δεκαετία του ' 70. Εξελέγη για πρώτη φορά βουλευτής με το κόμμα αυτό στις εκλογές του 1977 με 5.269 ψήφους και επανεξελέγη στις εκλογές του 1981, όπου ήταν πρώτος σε ψήφους σε ολόκληρο το νομό Λασιθίου, συγκεντρώνοντας 12.590 σταυρούς. Την επόμενη φορά εξελέγη βουλευτής στις  εκλογές του 1985 και για τελευταία φορά εξελέγη στις εκλογές που διεξήχθησαν το Νοέμβριο του 1989.

Στην δεύτερη κυβέρνηση του Ανδρέα Παπανδρέου διορίστηκε υφυπουργός Πολιτισμού στις 18 Νοεμβρίου 1988 και παρέμεινε υφυπουργός ως τις 2 Ιουλίου 1989.

## Παραπομπές


## Πηγές
* 
*  Κοινοβουλευτική θητεία στον ιστότοπο του Ελληνικού Κοινοβουλίου

Κατηγορία:Βουλευτές Λασιθίου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες υφυπουργοί Πολιτισμού
Αντώνιος Καρπούζας

Ο **Αντώνιος Καρπούζας** του Ευαγγέλου (γενν. στην Κατερίνη στις 7 Μαΐου 1946) είναι Έλληνας ελεύθερος επαγγελματίας και πολιτικός. Εξελέγη βουλευτής με τη Νέα Δημοκρατία στην Πιερία το 2004 και το 2007. Σύζυγός του είναι η Σμαρώ Μοσχονά με την οποία απέκτησε 2 γιους. .

## Βιογραφία
### Σπουδές
Υπηρέτησε τη στρατιωτική του θητεία ως έφεδρος αξιωματικός ΛΟΚ και έγινε πρόεδρος των Εφέδρων Αξιωματικών Πιερίας και μέλος της Λέσχης των Καταδρομέων και της Λέσχης Αλεξιπτωτιστών Πιερίας. Είναι διπλωματούχος μηχανικός αρχιτέκτων του Τεχνικού Πανεπιστημίου του Βερολίνου και έχει επίσης δίπλωμα πολιτικού μηχανικού από το ειδικό Πανεπιστήμιο του Αμβούργου. Έγινε ελεύθερος επαγγελματίας το 1976.

### Πολιτική σταδιοδρομία
Εντάχθηκε στο κόμμα της ΝΔ. Υπηρέτησε ως νομαρχιακός σύμβουλος, εκλεγείς το 1994.  Υπηρέτησε επίσης ως πρόεδρος του Γενικού Νοσοκομείου της γενέτειράς του. Εξελέγη για πρώτη φορά βουλευτής στις εκλογές του 2004 και επανεξελέγη στις εκλογές του 2007  

Έχει μετάσχει σε πολλές επιτροπές της Βουλής, ανάμεσα στις οποίες  είναι η ειδική Μόνιμη Επιτροπή Ελληνισμού της Διασποράς και η Διαρκής Επιτροπή Κοινωνικών Υποθέσεων.

## Παραπομπές


Κατηγορία:Βουλευτές Πιερίας
Κατηγορία:Βουλευτές εκλεγμένοι με τη Νέα Δημοκρατία
Axis (τραγούδι)

**"Axis" **είναι το πρώτο σινγκλ του άλμπουμ Electric των Pet Shop Boys

## Παρασκήνιο
Το τραγούδι δημιουργήθηκε κατά τη διάρκεια των γραψιμάτων για το προηγούμενο άλμπουμ τους Elysium και γράφτηκε από τον Στιούαρτ Πράις.

## Ζωντανές εμφανίσεις
Εκτελέσθηκε ως το πρώτο κομμάτι για την περιοδεία Electric tour σε μια ελαφρώς μικρότερη έκδοση.

## Μορφές κυκλοφορίας
Το σινγκλ έχει κυκλοφορήσει σε ψηφιακή λήψη και σε δίσκο βινυλίου (κυκλοφόρησε στις 15 Ιουλίου 2013). Το Remix των The Boys Noize κυκλοφόρησε επίσης ως ψηφιακή λήψη.

## Τραγούδια

## Παραπομπές


## Εξωτερικοί σύνδεσμοι
* Pet Shop Boys official website
* Music video

Κατηγορία:Τραγούδια των Pet Shop Boys
Κατηγορία:Τραγούδια του 2013
Σπυρίδων Μαρκοζάνης

Ο **Σπυρίδων Μαρκοζάνης** (1931  - 2011) ήταν Έλληνας βουλευτής και ευρωβουλευτής.

## Πολιτική σταδιοδρομία
Εξελέγη βουλευτής Α΄ Πειραιά με τη Νέα Δημοκρατία στις εκλογές του 1977 συγκεντρώνοντας 7.813 σταυρούς.

Ο Σπύρος Μαρκοζάνης ήταν ένας από τους πρώτους Έλληνες βουλευτές στο Ευρωπαϊκό Κοινοβούλιο, όπου υπηρέτησε από τον Ιανουάριο του 1981 ως τον Οκτώβριο του ίδιου χρόνου.

Απεβίωσε το 2011, σε ηλικία 80 ετών.

## Παραπομπές


## Πηγές
* 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Βουλευτές Α΄ Πειραιά
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
Ελένη Αδαμοπούλου

Η **Ελένη Αδαμοπούλου** (1948-1975) ήταν Ελληνίδα πιανίστα και μουσικολόγος.

## Βιογραφία
Γεννήθηκε στη Θεσσαλονίκη και έκανε σπουδές πιάνου στη γενέτειρά της και στο Ελληνικό Ωδείο με δάσκαλο το διακεκριμένο συνθέτη Γεώργιο Πλάτωνα. Επίσης, συνέχισε τις σπουδές της στη μουσικολογία σε πανεπιστήμια της Γερμανίας και της Αυστρίας. Ήταν ειδική σε θέματα ανατολικής λαϊκής μουσικής και Γρηγοριανού μέλους.

Η πορεία της στο χώρο της μουσικολογίας διακόπηκε έπειτα από τον πρόωρο θάνατό της, σε ηλικία 27 ετών.

## Έργα
*"Ο ρόλος της Ελληνικής δημοτικής και λαϊκής μουσικής στη ζωή των Ελλήνων εργατών του Δυτικού Βερολίνου" (διδακτορική διατριβή)
*"Το Ινδονησιακό τονικό σύστημα"
*"Η αρχαία ελληνική μουσική"

## Σημειώσεις και παραπομπές


Κατηγορία:Έλληνες μουσικολόγοι
Sex (βιβλίο)

Το ***Sex*** είναι ένα *coffee table* βιβλίο που γράφτηκε απ' την Μαντόνα με φωτογραφίες τραβηγμένες από τον Steven Meisel και μερικές σκηνές γυρισμένες από τον Fabien Baron. Το βιβλίο το επιμελήθηκε ο Glenn O'Brien και κυκλοφόρησε στις 21 Οκτωβρίου 1992 από τις Warner Books, Maverick και Callaway Books. Η Μαντόνα είχε μια ιδέα για ένα βιβλίο με ερωτικές φωτογραφίες, ωσπού τελικά αποφάσισε να συμμετέχει και η ίδια σε αυτό. Γυρίστηκε στις αρχές του 1992 στην Νέα Υόρκη και το Μαϊάμι, από ξενοδοχεία και θέατρα μπουρλέσκ μέχρι δρόμους, πεζοδρόμια και παραλίες του Μαϊάμι. 

Το βιβλίο έχει πανκ  - ροκ επιρροές από σχεδιαστές μόδας όπως ο Guy Bourdin με τον σουρεαλισμό του, και τον Helmut Newton με το σαδομαζοχιστικό του στυλ. Το περιεχόμενο και οι φωτογραφίες του βιβλίου απευθύνονται σε ενήλικους καθώς περιέχει ελαφρύ πορνογραφικό υλικό και προσομοιώσεις σεξουαλικών πράξεων, συμπεριλαμβανομένων τον σαδομαζοχισμό. Η Μαντόνα έγραψε το βιβλίο ως ένας χαρακτήρας, τον οποίο ονόμασε *Mistress Dita* και είναι εμπνευσμένος από 30's ταινίες της ηθοποιού Dita Parlo. Έπισης, περιλαμβάνει στιγμιότυπα με την ηθοποιό Isabella Rossellini, τον ράπερ Big Daddy Kane και Vanilla Ice, το μοντέλο Naomi Campbell, τον γκέι πορνοστάρ Joey Stefano, τον ηθοποιό Udo Kier και τον Ingrid Casares, ιδιοκτήτη νυχτερινών κέντρων διασκέδασης.

## Γενικά
Είναι σπιράλ βιβλίο ενώ η συσκευασία του είναι κατασκευασμένη από αλουμίνιο. Λόγω της σκανδαλώδους φύσης των φωτογραφιών και το χάος που δημιουργήθηκε με τα μέσα ενημέρωσης γύρω από αυτό, η Μαντόνα δεν προώθησε το *Sex* όπως είχε προγραμματίσει, εκτός από ένα πάρτυ πριν την κυκλοφορία του και ορισμένες τηλεοπτικές εμφανίσεις. Οι εκδότες του βιβλίου ήταν εξαιρετικά ανήσυχοι για την κυκλοφορία του, καθώς πίστευαν ότι δεν θα πουλούσε. Κυκλοφόρησε μια μέρα μετά από την κυκλοφορία του πέμπτου στούντιο άλμπουμ της Erotica.

Ήταν μια στιγμιαία εμπορική επιτυχία, καταφέρνοντας να πουλήσει πάνω από 150.000 αντίτυπα την πρώτη μέρα της κυκλοφορίας του και 500,000 την πρώτη εβδομάδα μόνο στην Αμερική, φτάνοντας την κορυφή της λίστας *New York Times Best Seller,*πούλησε όλα τα αντίτυπα που κυκλοφόρησαν στην αγόρα δηλαδή 1,500,000 και έγινε το εμπορικότερο coffe-table βιβλίο ολών των εποχών. Αυτό προκάλεσε αντίδραση από κριτικούς και οπαδούς της τραγουδίστριας, οι οποίοι θεωρούσαν ότι το είχε παρατραβήξει. Με το πέρασμα των χρόνων, οι κριτικές του βιβλίου έγιναν πιο θετικές, κρίνοντας ότι ήταν μια καθοριστική φάση στην καριέρα της. Είναι γνωστό για τον αντίκτυπο που είχε στην κοινωνία και τον πολιτισμό, αλλά και για την ίδια την Μαντόνα. Θεωρείται ένα τολμηρό, μετα-φεμινιστικό έργο τέχνης ενώ έχει γίνει ένα από τα πιο περιζήτητα βιβλία που κυκλοφόρησαν ποτέ. 

## Παραπομπές


## Εξωτερικοί σύνδεσμοι
*Madonna.com > Books by Madonna

 
Κατηγορία:Βιβλία εικονογραφημένα
Κατηγορία:Μαντόνα (καλλιτέχνιδα)
Live at Slane Castle

Το **Live at Slane Castle** είναι μία συναυλία των Red Hot Chili Peppers που κινηματογραφήθηκε στις 23 Αυγούστου του 2003 και κυκλοφόρησε στις 17 Νοεμβρίου 2003, μια μέρα πριν την κυκλοφορία του "Greatest Hits". Αυτή ήταν η δεύτερη τους συναυλία στο Slane Castle της Ιρλανδίας. Το opening act ήταν οι Foo Fighters και η εμφάνιση τους συμπεριλαμβάνεται στο δικό τους DVD, "Everywhere but Home".  To DVD περιέχει όλα τα τραγούδια, εκτός από τη διασκευή του Τζον Φρουσιάντε "I Feel Love" της Donna Summer και το "Soul to Squeeze", επειδή έσπασε μια χορδή της κιθάρας του Φρουσιάντε κατά τη διάρκεια του τραγουδιού.

Το DVD έχει ανάμεικτες κριτικές. Πολλοί ενοχλήθηκαν που δεν εμφανίστηκαν τραγούδια από τα πρώτα τέσσερα άλμπουμ της μπάντας. Μετά την κυκλοφορία του, ο αρθρογράφος της *Columbus Alive*, Wayne King είπε πως το DVD ήταν "η καλύτερη συναυλία όλων των εποχών".

Μετά την συναυλία, η διασκευή του Joe Strummer (τραγουδιστής και κιθαρίστας των The Clash) στο Redemption Song του Μπομπ Μάρλεϊ ακούγεται στα ηχεία καθώς πυροτεχνήματα εκτοξεύονται στον ουρανό.

## Τραγούδια
1. "Intro" (Ο Τζον Φρουσιάντε, ο Flea και ο Chad Smith ξεκινούν με ένα τζαμάρισμα.)

2. "By the Way"

3. "Scar Tissue"

4. "Around the World "

5. "Maybe" (The Chantels, διασκευή από τον Τζον Φρουσιάντε )

6. "Universally Speaking"

7. "Parallel Universe"

* Η εισαγωγή είναι το "Latest Disgrace" των Fugazi από το άλμπουμ "Red Medicine"

8. "The Zephyr Song"

9. "Throw Away Your Television"

10. "Havana Affair" (διασκευή στο τραγούδι των Ramones )

11. "Otherside"

* To "I Feel Love" (Donna Summer, διασκευή από τον Τζον Φρουσιάντε) παίχτηκε μετά από το "Otherside" αλλά δεν συμπεριλήφθηκε στο DVD.

12. "Purple Stain"

13. "Don't Forget Me"

14. "Right on Time"

* Η εισαγωγή είναι το "London Calling" των The Clash από το "London Calling"
* To "Soul To Squeeze" παίχτηκε μετά το "Right On Time" αλλά δεν μπηκε στο DVD επειδή έσπασε μια χορδή της κιθάρας του Φρουσιάντε κατά τη διάρκεια του τραγουδιού.

15. "Can't Stop"

16. "Venice Queen"

17. "Give It Away"

* Ντουέτο ντραμς - τρομπέτας από τους Flea και Chad

18. "Californication"

* Άρχισε από μια αυθόρμητη εισαγωγή των Flea και Φρουσιάντε

19. "Under the Bridge"

20. "The Power of Equality"

21. "Outro"

Κατηγορία:Δισκογραφία των Red Hot Chili Peppers
Κύπελλο κυπελλούχων Ευρώπης χειροσφαίρισης ανδρών

To **Κύπελλο Κυπελλούχων Ευρώπης στη χειροσφαίριση** ήταν μία ετήσια διοργάνωση της χειροσφαίρισης σε ευρωπαϊκό επίπεδο. Διεξήχθη για πρώτη φορά την περίοδο 1975-76 για τους άνδρες . Μετά το τέλος της περιόδου 2011-12 η διοργάνωση των ανδρών συγχωνεύτηκε με το Κύπελλο Ομοσπονδίας.

## Νικητές στους άνδρες

## Πηγές
*Αποτελέσματα στους άνδρες
*Αποτελέσματα στις γυναίκες

## Σημειώσεις και παραπομπές


Κατηγορία:Χειροσφαίριση στον κόσμο
Βοράνη

Η **Βοράνη** (εξελληνισμένος τύπος του **Μποράν**, ή **Μπουράν** ή το μετέπειτα περσικό **Ποράν** ή και **Πουραντόχτ** (590 - 632) ήταν αυτοκράτειρα των Σασσανιδών. Κόρη του βασιλιά της Περσίας Χοσρόη Β’, αδελφή του βασιλιά Καβάδη Β’ και θεία του βασιλιά Αρδασίρ Γ΄ ήταν μια από τις δύο γυναίκες από την δυναστεία των Σασσανιδών που κάθισαν στον Περσικό θρόνο. Τοποθετήθηκε βασίλισσα από τους ευγενείς της Περσίας, τους φίλους της οικογένειας των Σασσανιδών που σκότωσαν τον προηγούμενο σφετεριστή βασιλιά, τον στρατηγό Φαρουχάν ύστερα από δύο μήνες βασιλεία. Προσπάθησε με όλα τα μέσα να επαναφέρει την αυτοκρατορία των Σασσανιδών στην προηγούμενη ισχύ της με ευημερία και σταθερότητα στον Περσικό λαό. Μείωσε τους φόρους και έκλεισε ειρήνη με το Βυζάντιο, αλλά τελικά πέθανε ύστερα από έναν χρόνο βασιλείας, αφού όλες της οι προσπάθειές απέτυχαν. Θα την διαδεχτεί η αδελφή της Αζαρμιντόχη.

## Παραπομπές

## Πηγές
**Parvaneh Pourshariati, Decline and Fall of the Sasanian Empire, (I.B.Tauris, 2008), 184*

Κατηγορία:Πέρσες βασιλείς
Κατηγορία:Δυναστεία των Σασσανιδών
Ορμίσδας Ε΄ της Περσίας

Ο **Ορμίσδας Ε΄ της Περσίας** ήταν ο προτελευταίος βασιλιάς της Περσίας από τη δυναστεία των Σασσανιδών. Βασίλευσε μεταξύ 630 και 632 και ήταν ένας από τους εγγονούς του βασιλιά της Περσίας Χοσρόη Β΄. Ο Ορμίσδας ανακηρύχτηκε Βασιλιάς από τα περσικά στρατεύματα στη Νίσιβη, όταν την ίδια περίοδο ανέβαινε στο θρόνο της Κτησιφώντας, η κόρη του Χοσρόη του Β΄, Αζαρμιντόχη. 

## Παραπομπές


Κατηγορία:Πέρσες βασιλείς
Κατηγορία:Δυναστεία των Σασσανιδών
Ισδιγέρδης Γ΄ της Περσίας

Ο **Ισδιγέρδης Γ’ της Περσίας** (624 - Απρίλιος 651) ήταν ο 38ος και τελευταίος βασιλιάς της αυτοκρατορίας των Σασσανιδών στο Ιράν από το 632 έως το 651. Γιος του Σασσανίδη πρίγκιπα Σαιριά, ενός από τους γιους του Πέρση βασιλιά Χοσρόη Β’, διαδέχθηκε τον ξάδελφο του Ορμίσδα Ε’, ανέβηκε στον περσικό θρόνο σε ηλικία μόλις 8 ετών. Η κατάκτηση της Περσίας από τους Άραβες ξεκίνησε από τον πρώτο χρόνο της βασιλείας του. Ο Ισδιγέρδης Γ’ στόχευε σε συμμαχία εναντίον τους με τον παλιό μεγάλο εχθρό του παππού του τον Ηράκλειο αλλά δεν τα κατάφερε επειδή ο Βυζαντινός αυτοκράτορας ήταν γέρος και εξαντλημένος. Το 636 ο Ισδιγέρδης Γ’ διέταξε τον Πέρση στρατηγό Ροστάμ Φαρροκάζ να συντρίψει τους Άραβες αλλά ηττήθηκε και σκοτώθηκε το 637 στην μάχη της Καντισίγια. Οι Άραβες στην συνέχεια άρχισαν την πολιορκία της ίδιας της Περσικής πρωτεύουσας Κτησιφώντας την κατέλαβαν λεηλατώντας αμύθητους θησαυρούς. Ο Ισδιγέρδης Γ’ ως το τέλος της ζωής του δεν εγκατέλειψε ποτέ την μάχη εναντίον των Αράβων ως την οριστική συντριβή των Περσών στην μάχη του Νιχαβάντ το 642. Τότε ολόκληρη η Περσία έπεσε στα χέρια των Αράβων. Θα καταφύγει στην συνέχεια στο Εστακίρ αν και εκθρονισμένος θα προσπαθήσει να οργανώσει την αντεπίθεση του, η αντίσταση του Ισδιγέρδη θα ολοκληρωθεί με την δολοφονία του γύρω στο 652. Το σώμα του ρίχθηκε στον ποταμό Μαρβ, θα ανασυρθεί από τον χριστιανό επίσκοπο της πόλης ο οποίος το έθαψε. Ο γιος του Περόζης Γ’ δραπέτευσε στην Κίνα, σύμφωνα με μια Σιίτικη παράδοση μια από τις κόρες του θα παντρευτεί τον Χουσείν ιμπν Αλί.

## Παραπομπές


## Πηγές
**Katouzian, Homa, Iranian history and politics: The dialectic of state and society, p. 33.*
**The Shah-Namah of Fardusi, trans. Alexander Rogers (LPP Publication), p. 547.*
**Smith, Peter (2000). "Zoroastrianism". A concise encyclopedia of the Bahá'í Faith. Oxford: Oneworld Publications. p. 369. ISBN 1-85168-184-1.*

## Εξωτερικοί σύνδεσμοι
**http://www.iranicaonline.org/articles/arab-ii*
**https://web.archive.org/web/20120331143212/http://www.kavehfarrokh.com/wp-content/uploads/2008/12/Decline_and_Fall_of_the_Sasanian_Empire.pdf*

Κατηγορία:Πέρσες βασιλείς
Κατηγορία:Δυναστεία των Σασσανιδών
Κατηγορία:7ος αιώνας
Vocal (τραγούδι)

**Vocal** είναι το δεύτερο single του άλμπουμ Electric του συγκροτήματος Pet Shop Boys, το οποίο κυκλοφόρησε στις 3 Ιουνίου 2013.

## Παρασκήνιο
Αυτό το τραγούδι γράφτηκε κατά τη διάρκεια της διαδικασίας γραφής για το άλμπουμ *[[Elysium (άλμπουμ)|Elysium]] και ήταν ένα από τα πρώτα κομμάτια *γράφτηκαν για το άλμπουμ. Ωστόσο, δεν είχε συμπεριληφθεί στο προηγούμενο άλμπουμ για αυτό δεν ταιριάζει με το υπόλοιπο του "μελαγχολικού" και "αντανακλαστικού" υλικού. Αντίθετα ήταν για το Electric και απελευθερώθηκε ως ενιαίο προβάδισμα του άλμπουμ.

## Βιντεοκλιπ
Το βίντεοκλιπ σκηνοθέτησε ο Joost Vandebrug. Είναι ένας φόρος τιμής στα ουρλιαχτά πάρτυ και στην ηλεκτρονική μουσική. Αποτελείται από μια συλλογή από διάφορα ερασιτεχνικά βίντεο που έχουν εγγραφεί περίπου στα ουρλιαχτά πάρτυ του 1989.

## Ζωντανές εμφανίσεις
Γίνεται ως το τελικό κομμάτι για τη περιοδεία Electric Tour. 

## Μορφές κυκλοφορίας
Το single έχει κυκλοφορήσει σε ψηφιακή και φυσική μορφή, με το τελευταίο περιέχει την αρχική έκδοση του album, μαζί με 8 πρωτότυπα remixes.

Κατηγορία:Τραγούδια των Pet Shop Boys
Κατηγορία:Τραγούδια του 2013
Κατηγορία:Singles του 2013
Αζαρμιντόχη της Περσίας

Η **Αζαρμιντόχη της Περσίας** (... - 631) ήταν βασίλισσα της Περσίας από τη δυναστεία των Σασσανιδών για λίγους μήνες το 630. Ήταν η δεύτερη και τελευταία από τις γυναίκες της δυναστείας των Σασσανιδών που κάθισαν στον θρόνο της Περσίας. Κόρη του βασιλιά της Περσίας Χοσρόη Β’, διαδέχθηκε την αδελφή της Φουραντόχη. Συνεχίστηκε στην εποχή της η μεγάλη αστάθεια που υπήρχε στην Περσία από την εποχή του πολέμου με τους Βυζαντινούς του Ηρακλείου. Παντρεύτηκε τον στρατηγό Φαρρόκι Ορμίσδα αλλά τον σκότωσε· ο γιος του Ροστάμ Φαρροκάζ στη συνέχεια εκδικήθηκε τυφλώνοντας και σκοτώνοντας τη βασίλισσα. Ο Ροστάμ Φαρροκάζ διετέλεσε αρχιστράτηγος του Περσικού στρατού την εποχή του Ισδιγέρδη Γ’. Την Αζαρμιντόχη διαδέχθηκε ο ανιψιός της Ορμίσδας Ε’.

## Πηγές

**The Sasanian Empire (224-651 CE), Touraj Daryaee, The Oxford Handbook of Iranian History, Ed. Touraj Daryaee, (Oxford University Press, 2012), 201.*
**Parvaneh Pourshariati, Decline and Fall of the Sasanian Empire, (I.B.Tauris, 2008), 185-186.*

Κατηγορία:Πέρσες βασιλείς
Κατηγορία:Δυναστεία των Σασσανιδών
Λωτός Σύρου

Ο **Λωτός** είναι μικρή παραλία στη δυτική πλευρά της Σύρου και απέχει 9 χιλιόμετρα από την πρωτεύουσα Ερμούπολη. Σε απόσταση μόλις 500 μέτρων στα βορειοανατολικά, βρίσκεται ο οικισμός του Κινίου. 

Πρόκειται για μια ήσυχη και μικρή αμμουδιά με καταγάλανα νερά και προστατευμένη από τους ανέμους, η οποία προτιμάται συνήθως από οικογένειες. Κατά τους καλοκαιρινούς μήνες, πάνω από την παραλία λειτουργεί ταβέρνα.

## Εξωτερικοί σύνδεσμοι
*Ο Λωτός στο επίσημο τουριστικό portal του Δήμου Σύρου - Ερμούπολης 
*Δήμος Σύρου - Ερμούπολης

Κατηγορία:Παραλίες της Σύρου
Αράχνη (μυθολογία)

[thumb|right|255px|Εικονογράφηση του [Γκουστάβ Ντορέ για το Καθαρτήριο της Θείας κωμωδίας του  Δάντη.]]
Η **Αράχνη** είναι πρόσωπο της ελληνικής μυθολογίας που αναφέρεται στις *[[Μεταμορφώσεις]]* του Οβιδίου. Ήταν κόρη του Κολοφωνίου πορφυροβάφου Ίδμονος, στην πόλη της Λυδίας Ύπαιπα (habitabat Hypaepis).

[thumb|right|255px|[Ο μύθος της αράχνης από τον Ντιέγκο Βελάσκεθ (1644-1648.]]

## Αναφορές
Μεγάλοι ζωγράφοι, όπως  ο Πάολο Βερονέζε, ο Λούκα Τζορντάνο, ο Τιντορέτο,ο Ντιέγκο Βελάσκεθ, ο Γκουστάβ Ντορέ, Πέτερ Πάουλ Ρούμπενς, ο Τζον Σίνγκερ κ.α. αποτύπωσαν σκηνές από το μύθο της αράχνης.
## Δείτε επίσης
* Ο αστεροειδής 407 Αράχνη (407 Arachne), που ανακαλύφθηκε το 1895, έλαβε το όνομά του από το μυθικό αυτό πρόσωπο.

## Παραπομπές


## Εξωτερικοί σύνδεσμοι
* Εικόνες για την Αράχνη στο ''Μουσείο Ιχνογραφίας Warburgiano'' 

Αραχνη
Αραχνη
C2H5ClO

* Ο γενικός χημικός τύπος C2H5ClO μπορεί να αναφέρεται στα ακόλουθα τέσσερα (4) ισομερή θέσης:

# 1-χλωραιθανόλη, με σύντομο συντακτικό τύπο CH3CH(Cl)OH, σε δύο οπτικά ισομερή, είναι μια ασταθής αλαλκανόλη που αφυδροχλωριώνεται γρήγορα σχηματίζοντας αιθανάλη.
# 2-χλωραιθανόλη, με σύντομο συντακτικό τύπο ClCH2CH2OH είναι μια σταθερή αλαλκανόλη.
# μεθοξυχλωρομεθάνιο, με σύντομο συντακτικό τύπο CH3OCH2Cl, είναι ένας αλαιθέρας.
# χλωροξυαιθάνιο, με σύντομο συντακτικό τύπο CH3CH2OCl, είναι ο αιθυλεστέρας του υποχλωριώδους οξέος.

Κατηγορία:Αποσαφηνίσεις χημικών τύπων
Σουβαλιωταίικα Αχαΐας

Τα **Σουβαλιωτέικα** ή **Σουβαλιωταίικα** είναι μικρό χωριό της Αχαΐας που υπάγεται στην τοπική κοινότητα Μιτοπόλεως του Δήμου Δυτικής Αχαΐας. Έχει πληθυσμό 25 μόνιμους κάτοικους (απογραφή 2021). Βρίσκεται στις βορειοανατολικές παρυφές του Κομποβουνίου, σε υψόμετρο περίπου 220 μέτρων, ενώ ανατολικά και πλησίον του χωριού βρίσκεται η παρακείμενη Τεχνητή Λίμνη Αστερίου.

Η ονομασία του οικισμού είναι ανθρωπωνυμικό και προήλθε από το επίθετο της οικογένειας Σουβαλιώτη.

## Διοικητικές μεταβολές
Τα Σουβαλιωτέικα αναγνωρίστηκαν επίσημα ως οικισμός στις 17/3/1991 και προσαρτήθηκαν στην κοινότητα Μιτοπόλεως. Στις 04/12/1997 (ΦΕΚ 244Α), με το Σχέδιο Καποδίστριας, το χωριό εντάχτηκε στον δήμο Ωλενίας ενώ στις 7/6/2010 (ΦΕΚ 87Α), με το Πρόγραμμα Καλλικράτης, προσαρτήθηκε στον ευρύτερο δήμο Δυτικής Αχαΐας που προήλθε από την συνένωση του δήμου Ωλενίας με άλλους τρεις δήμους της Αχαΐας.

## Δημογραφική εξέλιξη
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Σουβαλιωταίικων Αχαΐας. eetaa.gr. Ανακτήθηκε: 03/11/2017.

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Σκύλλα της Μεσσήνης

μικρογραφία|Άποψη της Σκύλλας, με το Κάστρο Ρούφφο να δεσπόζει από το ύψωμα.
Η **Σκύλλα** (ιταλικά: Scilla) είναι πόλη και δήμος της περιοχής της Καλαβρίας στην Ιταλία. Κατά παράδοση θεωρείται το ιστορικό λημέρι του μυθικού πλάσματος Σκύλλα της ελληνικής μυθολογίας.

Η Σκύλλα απέχει 22 χλμ από το διοικητικό της κέντρο, το Ρέτζο-Καλάμπρια, και βρίσκεται βόρεια των Στενών της Μεσσήνης. Αποτελείται από δύο κύριους οικισμούς, την κυρίως πόλη (η αντίστοιχη *Χώρα* σε ελληνικά νησιά) -όπου εδρεύουν οι δημόσιες υπηρεσίες- και τη *Μαρίνα* (Marina di Scilla), το παραλιακό δηλαδή μέτωπο, όπου φιλοξενεί ξενοδοχεία και άλλες τουριστικές εγκαταστάσεις.

Κύριο αξιοθέατο της Σκύλλας είναι το Κάστρο Ρούφφο, το οποίο υπήρξε φρούριο του Δούκα της Καλαβρίας, από το οποίο μπορεί κανείς να ατενίσει τη θέα προς τη θάλασσα. Αξιοσημείωτο γεγονός υπήρξε και ο σεισμός του 1783, τα θύματα του οποίου υπολογίζονται πως ξεπέρασαν τις 50.000.

## Εξωτερικοί σύνδεσμοι
* Επίσημη ιστοσελίδα του δήμου

Κατηγορία:Πόλεις της Καλαβρίας
C2H5BrO

* Ο γενικός χημικός τύπος C2H5BrO μπορεί να αναφέρεται στα ακόλουθα τέσσερα (4) ισομερή θέσης:

# 1-βρωμαιθανόλη, με σύντομο συντακτικό τύπο CH3CH(Br)OH, σε δύο οπτικά ισομερή, είναι μια ασταθής αλαλκανόλη που αφυδροβρωμιώνεται γρήγορα σχηματίζοντας αιθανάλη.
# 2-βρωμαιθανόλη, με σύντομο συντακτικό τύπο BrCH2CH2OH είναι μια σταθερή αλαλκανόλη.
# βρωμομεθοξυμεθάνιο, με σύντομο συντακτικό τύπο CH3OCH2Br, είναι ένας αλαιθέρας.
# βρωμοξυαιθάνιο, με σύντομο συντακτικό τύπο CH3CH2OBr, είναι ο αιθυλεστέρας του υποβρωμιώδους οξέος.

Κατηγορία:Αποσαφηνίσεις χημικών τύπων
C2H5IO

* Ο γενικός χημικός τύπος C2H5IO μπορεί να αναφέρεται στα ακόλουθα τέσσερα (4) ισομερή θέσης:

# 1-ιωδαιθανόλη, με σύντομο συντακτικό τύπο CH3CH(I)OH, σε δύο οπτικά ισομερή, είναι μια ασταθής αλαλκανόλη που αφυδριωδιώνεται γρήγορα σχηματίζοντας αιθανάλη.
# 2-ιωδαιθανόλη, με σύντομο συντακτικό τύπο ICH2CH2OH είναι μια σταθερή αλαλκανόλη.
# ιωδομεθοξυμεθάνιο, με σύντομο συντακτικό τύπο CH3OCH2Cl, είναι ένας αλαιθέρας.
# ιωδοξυαιθάνιο, με σύντομο συντακτικό τύπο CH3CH2OI, είναι ο αιθυλεστέρας του υπιωδιώδους οξέος.

Κατηγορία:Αποσαφηνίσεις χημικών τύπων
Memory of the Future

Το ***Memory Of The Future*** είναι ένα τραγούδι των Pet Shop Boys από το άλμπουμ τους Elysium. Κυκλοφόρησε ως τρίτο και τελικό single του άλμπουμ στις 31 Δεκεμβρίου 2012.
Έχει μπει στα charts στη Γερμανία και στο Ηνωμένο Βασίλειο.

Το single, έχει γίνει remix από τον Stuart Price, είναι σημαντικά διαφορετική από την έκδοση του album. Εκτός από τις διαφορές στις ρυθμίσεις, το single είναι περίπου ένα λεπτό μικρότερo από την έκδοση του album, καθώς και με την ελαφρώς ταχύτερo ρυθμό. To single αυτό προωθείται με ένα βίντεο με τους στίχους.

## Τραγούδια

Κατηγορία:Τραγούδια των Pet Shop Boys
Κατηγορία:Τραγούδια του 2012
Κατηγορία:Singles του 2012
Κατηγορία:Singles της Parlophone
Music

Το ***Music & Me*** ήταν το τρίτο solo άλμπουμ του Μάικλ Τζάκσον, το οποίο κυκλοφόρησε το 1973 από τη Motown και πούλησε 4 εκατομμύρια αντίγραφα παγκοσμίως. Το άλμπουμ επανακυκλοφόρησε το 2009 ως μέρος του *[[Hello World: The Motown Solo Collection]]*.

## Περιγραφή

Το άλμπουμ κυκλοφόρησε σε μια δύσκολη περίοδο για τον Τζάκσον, ο οποίος ήταν 14 ετών, καθώς είχε αλλαγές στα φωνητικά και στη μουσική του. Έχοντας επηρεαστεί από τον Μάρβιν Γκάι και Στηβ Γουόντερ, ο Τζάκσον ήθελε τις δικές του συνθέσεις στο άλμπουμ, αλλά η Motown αρνήθηκε να του το επιτρέψει.

Παρά το γεγονός ότι στο εξώφυλλο, ο Τζάκσον κρατά μια κιθάρα, δεν είχε παίξει κανένα όργανο στο άλμπουμ. Ο Τζάκσον αργότερα εξέφρασε τις απογοητεύσεις του για τον πατέρα του, Τζο Τζάκσον, ο οποίος αργότερα θα εργαστεί για να λήξει το συμβόλαιο του Μάικλ και των αδερφών του με τη Motown και για να υπογράψει ένα νέο συμβόλαιο με την Epic Records. 

Καθώς ο Τζάκσον ήταν σε παγκόσμια περιοδεία με τους The Jackson 5, η προώθηση του άλμπουμ ήταν περιορισμένη. Η εκδοχή του Στηβ Γουέντερ, ονόματι *[[With a Child's Heart]]*, κυκλοφόρησε ως single στις ΗΠΑ, όπου έφθασε στη 14η θέση στο Billboard R&B Singles και στη 50η θέση στο ''Billboard'' Pop Singles. Δύο επιπλέον τραγούδια (*[[Music and Me (τραγούδι, Μάικλ Τζάκσον)|Music and Me]]* και *Morning Glow*) κυκλοφόρησαν ως singles στο Ηνωμένο Βασίλειο, αλλά δεν κατατάχθηκαν στα τσαρτ. Ακόμα ένα κομμάτι, το *[[Too Young]]*, κυκλοφόρησε ως single στην Ιταλία, ενώ το κομμάτι *[[Happy (τραγούδι, Μάικλ Τζάκσον)|Happy]]* έγινε single στην Αυστραλία και το *Doggin' Around* στην Ολλανδία. Δέκα χρόνια μετά τη κυκλοφορία του άλμπουμ, το *Happy* κυκλοφόρησε ως single στο Ηνωμένο Βασίλειο για να προωθήσει το *18 Greatest Hits*. Το κείμενο του άλμπουμ άλλαξε και το εξώφυλλο από πράσινο έγινε πιο σκοτεινό.

Μετά τη κυκλοφορία, ο Τζάκσον εργαζόταν δύο χρόνια για το επόμενο άλμπουμ του, το *[[Forever, Michael]]*.

## Κατάλογος κομμάτιων

## Απάνθισμα

Το *Music & Me* συγχέεται με το ομώνυμο απάνθισμα του Μάικλ Τζάκσον, η οποία κυκλοφόρησε το 1993 από τη Motown. Το απάνθισμα συμπεριλαμβάνει όλα τα κομμάτια του άλμπουμ (εκτός το *Doggin' Around*), μαζί με λίγα κομμάτια από άλλα άλμπουμ του Τζάκσον.

### Κατάλογος κομματιών

# Rockin' Robin (από το *[[Got to Be There]]*)
# Johnny Raven
# Shoo-Be-Doo-Be-Doo-Da-Day (από το *[[Ben (άλμπουμ)|Ben]]*)
# Happy
# Too Young
# Up Again
# With a Child's Heart
# Ain't No Sunshine (από το *Got To Be There*)
# Euphoria
# Morning Glow
# Music and Me
# All The Things You Are (ή *All The Things You Are, Are Mine*)
# Cinderella Stay Awhile (από το *[[Forever, Michael]]*)
# We've Got Forever (από το *Forever, Michael*)

## Παραπομπές



Κατηγορία:Δισκογραφία του Μάικλ Τζάκσον
Κατηγορία:Άλμπουμ του 1973
1,000 Hours

***1,000 Hours ***είναι το ντεμπούτο EP από τους Green Day. Είχε κυκλοφορήσει τον Απρίλιο του 1989, από την Lookout! Records, τη δισκογραφική εταιρία που στήρηξε την ανάπτυξη της μπάντας στα πρώτα χρόνια τους πριν από την υπογραφή τους με μια γνωστή δισκογραφική εταιρία το 1993.

## Ηχογράφιση και κυκλοφορία
Το 1,000 Hours ηχογραφήθηκε το 1988, ενώ η μπάντα ήταν ακόμα με το όνομα "Sweet Children", και κυκλοφόρησε τον Απρίλιο του 1989 σε βινύλιο μόνο, με πολλά διαφορετικά χρώματα του βινυλίου διαθέσιμα (κόκκινο, μπλε, πράσινο, μοβ, κίτρινο, και σαφή) σε περιορισμένες ποσότητες . Μετά την κυκλοφορία του, ήταν επίσης διαθέσιμο με ένα ροζ κάλυμμα (μαύρο βινύλιο μόνο). Λίγο μετά την ηχογράφιση, η μπάντα άλλαξε το όνομά τους σε Green Day, παρά τις αντιρρήσεις του ιδιοκτήτη του Lookout Records Lawrence Larry" Livermore.

Το 1991, όλα τα τραγούδια από το 1,000 Hours επανεκδόθηκαν στο δίσκο 39/Smooth. Παρέμεινε σε έντυπη μορφή από το Lookout! records μέχρι τον Αύγουστο του 2005, όταν Green Day αφαιρέθηκαν από αυτην τη δισκογραφική εταιρία.

## Τραγούδια

## Προσωπικό

* Billie Joe Armstrong – φωνή, κιθάρα,παραγωγός
* Mike Dirnt – μπάσο, φωνητικά, παραγωγός
* John Kiffmeyer – ντραμς, κρουστά, φωνητικά, παραγωγός

Κατηγορία:Δισκογραφία των Green Day
Ο μύθος της αράχνης

Ο **Μύθος της αράχνης** (ισπανικά: *La fábula de Aracne*), γνωστός ως *Οι υφάντρες* (*Las hilanderas*), είναι έργο του Ντιέγκο Βελάσκεθ που εκτίθεται στο Μουσείο ντελ Πράδο της Μαδρίτης. Θεωρείται δείγμα εκφραστικό της Μπαρόκ ζωγραφικής.

## Ανάλυση
Σε πρώτο πλάνο ένα δωμάτιο με πέντε γυναίκες υφάντριες με αδράχτι, κλωστογυρίστρα και λοιπά σύνεργα και υλικά  στην προετοιμασία του μαλλιού. Στο βάθος, πίσω τους είναι τρεις καλοντυμένες γυναίκες που φαίνεται να εξετάζουν ένα μωσαϊκό που απεικονίζει μια μυθολογική σκηνή. Θεματικά είναι αινιγματικό καθόσον δεν είναι γνωστός μέχρι σήμερα ο πραγματικός σκοπός αυτού του έργου.

## Παραπομπές


## Εξωτερικοί σύνδεσμοι
* 

Κατηγορία:Έργα μπαρόκ ζωγραφικής
Κατηγορία:Πίνακες θεοτήτων
Ρένα Χατζηδάκη

Η **Ρένα Χατζηδάκη** (1943 - Κέα, 13 Αυγούστου 2003) ήταν Ελληνίδα ποιήτρια, μεταφράστρια και ψυχοθεραπεύτρια. Ήταν κόρη της συγγραφέα Λιλής Ζωγράφου.

Το 1958 εξέδωσε την πρώτη ποιητική της συλλογή με πρωτοβουλία της μητέρας της. Σπούδασε νομικά. Ήταν συνεργάτρια της εφημερίδας «Πανσπουδαστική» και του περιοδικού «Επιθεώρηση Τέχνης». Κατά το διάστημα 1963-1966 ήταν παντρεμένη με τον Ιωσήφ-Ευγένιο Βεντούρα. Έζησαν μαζί επί σχεδόν ένα έτος  στην Ρεχοβότ του Ισραήλ.

Εντάχθηκε στην αντιστασιακή οργάνωση Πατριωτικό Μέτωπο τον Μάιο του 1967. Το καθεστώς των συνταγματαρχών τη συνέλαβε στις 10 Οκτωβρίου 1967. Όταν συνελήφθη, είχε αποχωρήσει από την οργάνωση  επειδή διαφωνούσε με τις ενέργειες να τεθεί η οργάνωση υπό τον έλεγχο του ΚΚΕ. Κρατήθηκε 43 μέρες στα κρατητήρια της οδού Μπουμπουλίνας και 4 μήνες στις γυναικείες φυλακές Αβέρωφ. Αφέθηκε ελεύθερη τον Μάρτιο του 1968. Κατά το διάστημα της κράτησής της στις φυλακές Αβέρωφ έγραψε το ποίημα «Κατάσταση Πολιορκίας» που μελοποίησε ο Μίκης Θεοδωράκης. Το έργο παρουσιάστηκε για πρώτη φορά το 1968 στο Ρόουντ Χάουζ του Λονδίνου, την ορχήστρα διηύθυνε ο Εύδωρος Δημητρίου, η σκηνοθετική επίβλεψη ήταν του Μίνου Βολανάκη και τραγουδούσαν η Μαρία Φαραντούρη και ο Αντώνης Καλογιάννης. Το 1970 έγινε η ηχογράφησή του από την Φαραντούρη και τον Καλογιάννης. Η ενορχήστρωση έγινε από τον Γιάννη Μαρκόπουλο και τον Εύδωρο Δημητρίου. Η ποιήτρια εμφανιζόταν με το όνομα «Μαρίνα».

Όταν βγήκε από τη φυλακή η Ρένα Χατζηδάκη εργάστηκε ως μεταφράστρια και επιμελήτρια εκδόσεων. Ήταν στενή συνεργάτρια του Ασαντούρ Μπαχαριάν στην γκαλερί «Ώρα». Από το 1980 παρακολούθησε το θεραπευτικό πρόγραμμα και το πρόγραμμα διδακτικής ανάλυσης του «Ανοικτού Ψυχoθεραπευτικού Κέντρου». Σ' αυτό παρέμεινε γύρω στα εφτά χρόνια ως θεραπευόμενη, εκπαιδευόμενη και θεραπεύτρια. Το 1987 άνοιξε δικό της γραφείο, και εργάστηκε ως ψυχαναλυτική ψυχοθεραπεύτρια μέχρι το θάνατό της. Το 1998 υπέστη οξύ εγκεφαλικό επεισόδιο.

Πέθανε στις 13 Αυγούστου 2003. Ενώ κολυμπούσε στη θάλασσα της Τζιας έπαθε ανακοπή καρδιάς.
 
## Έργα
*Κατάσταση πολιορκίας (εκδόσεις Γαβριηλίδη)
 
### Επιμελήθηκε τα βιβλία
*Ronald D. Laing «Συνομιλίες με παιδιά» (εκδόσεις Ύψιλον)
*«Οι μεγάλοι ζωγράφοι» (εκδόσεις Μέλισσα) 
## Παραπομπές

## Πηγές
*ΒΙΒΛΙΟΝΕΤ
*περιοδικό Οδός Πανός, τεύχος 128, Απρίλιος 2005

Κατηγορία:Ελληνίδες ποιήτριες
Κατηγορία:Νεοέλληνες ποιητές
Εκλογική περιφέρεια Καστοριάς

Η **εκλογική περιφέρεια Καστοριάς** είναι μια από τις 56 εκλογικές περιφέρειες της Ελλάδας. Είναι μία από τις τέσσερις εκλογικές περιφέρειες της μείζονος Περιφέρειας Δυτικής Μακεδονίας. Καλύπτει σήμερα την έκταση της Περιφερειακής Ενότητας Καστοριάς με τα διοικητικά όρια που είχε ο νομός Καστοριάς το 1985.

Πριν την δημιουργία του νομού Καστοριάς, έπειτα την διάσπαση του νομού Φλωρίνης το 1941 κατά την περίοδο της Κατοχής, η επαρχία Καστοριάς ανήκε πολιτικά στην εκλογική περιφέρεια Καστοριάς - Φλωρίνης. Μετά την δημιουργία του νομού, υπήρξαν μεταβολές στα διοικητικά όρια του νομού, και κατά συνέπεια δεν συμπεριλαμβάνονται σε όλα τα εκλογικά αποτελέσματα, τα εκλογικά κέντρα σε οικισμούς που ανήκαν άλλοτε στους γειτονικούς νομούς Φλωρίνης, Κοζάνης και Ιωαννίνων και στις αντίστοιχες εκλογικές τους περιφέρειες.

Από το 2023, με βάση τα στοιχεία της ΕΛΣΤΑΤ για την απογραφή του 2021, η εκλογική περιφέρεια Καστοριάς με την ανακατανομή των βουλευτικών εδρών ανά εκλογική περιφέρεια είναι πλέον μονοεδρική.

## Αποτελέσματα εκλογών
### Βουλευτικές εκλογές
Στον πίνακα περιλαμβάνονται τα αποτελέσματα των βουλευτικών εκλογών από το 1996 και μετά στην εκλογική περιφέρεια Καστοριάς. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια, καθώς και ο αριθμός των εδρών που εξασφάλισαν σε παρένθεση.

### Ευρωεκλογές
Στον πίνακα περιλαμβάνονται τα αποτελέσματα των εκλογών για το Ευρωπαϊκό Κοινοβούλιο από το 1999 και μετά στην εκλογική περιφέρεια Καστοριάς. Συγκεκριμένα παρουσιάζονται ο αριθμός ψήφων και το ποσοστό που συγκέντρωσαν τα πέντε πρώτα κόμματα στην περιφέρεια.

## Βουλευτές
### Βουλευτές μέχρι την μεταπολίτευση

### Βουλευτές από την μεταπολίτευση έως σήμερα
Από την μεταπολίτευση έως τις βουλευτικές εκλογές του 1981, αποτελούσε μονοεδρική εκλογική περιφέρεια, αφού εξέλεγε έναν βουλευτή ως εκπρόσωπό της στην Βουλή των Ελλήνων. Από το 1981 έως σήμερα, εκλέγει δύο βουλευτές στο ελληνικό κοινοβούλιο. Ο μακροβιότερος βουλευτής μετά την μεταπολίτευση, είναι ο πρώην υπουργός και πρόεδρος της Βουλής των Ελλήνων Φίλιππος Πετσάλνικος με 24 έτη περίπου, αφού επανεκλέχθηκε σε 10 εκλογικές αναμετρήσεις, ενώ ακολουθεί με 18 έτη ο πρώην υφυπουργός Κωνσταντίνος Σημαιοφορίδης. Ο Γεώργιος Καπαχτσής διετέλεσε αργότερα νομάρχης Καστοριάς, ενώ η Παρασκευή Μπουζάλη είναι η πρώτη γυναίκα βουλευτής.

## Παραπομπές



Καστοριας
Φώτιος Παναγιωτόπουλος

Ο **Φώτιος Παναγιωτόπουλος** (1919 - 24 Σεπτεμβρίου 1975) ήταν Έλληνας πολιτικός. Υπηρέτησε ως βουλευτής Μαγνησίας με την Ένωση Κέντρου.

## Βιογραφία
Γεννήθηκε στα Θωμαίικα της δυτικής Αχαΐας αλλά εγκαταστάθηκε στη Μαγνησία, λόγω της αγαπημένης του συζύγου Μαρίας, η οποία καταγόταν από τον Αλμυρό. Καταγόταν από φτωχή οικογένεια και με δυσκολίες κατάφερε να σπουδάσει Πολιτικές και Οικονομικές Επιστήμες στο Πανεπιστήμιο των Αθηνών. Ο γάμος του με τη Μαρία έγινε στον Αλμυρό με κουμπάρο το Σοφοκλή Βενιζέλο. Στις εκλογές του 1964 εξελέγη βουλευτής με την Ένωση Κέντρου, ενώ ήταν και φίλος του Ανδρέα Παπανδρέου. Λίγο πριν το θάνατό του προσχώρησε στο ΠΑΣΟΚ με το οποίο ήταν υποψήφιος βουλευτής στις εκλογές του 1974 συγκεντρώνοντας 3.154 ψήφους. Κατά τη χούντα του 1967-74 ήταν μέλος της Δημοκρατικής Άμυνας και του ΠΑΚ και για το λόγο αυτό εξορίστηκε.

Με τη σύζυγό του απέκτησαν έναν γιο. Ο Φώτης Παναγιωτόπουλος απεβίωσε το Σεπτέμβριο του 1975 και κηδεύτηκε στα Θωμαίικα την επομένη του θανάτου του.

## Πηγές
*"Όλα όσα προηγήθηκαν της ίδρυσης του ΠΑΣΟΚ στη Μαγνησία", Πανθεσσαλική εφημερίδα *Ταχυδρόμος*, 11-11-2007, ανάκτηση 14-8-2013.

## Παραπομπές


Κατηγορία:Βουλευτές Μαγνησίας
Κατηγορία:Βουλευτές εκλεγμένοι με την Ένωση Κέντρου
Δημήτριος Παγορόπουλος

Ο **Δημήτρης Παγορόπουλος** (30 Ιανουαρίου 1931 - 17 Ιανουαρίου 2000) ήταν Έλληνας δικηγόρος και πολιτικός, που διετέλεσε βουλευτής και ευρωβουλευτής του ΠΑΣΟΚ, αλλά κυρίως έμεινε γνωστός ως ο πρόεδρος του Πειθαρχικού Συμβουλίου του Κινήματος επί Ανδρέα Παπανδρέου. Απέκτησε το προσωνύμιο «χατζάρας», επειδή καρατομούσε με συνοπτικές διαδικασίες όσα στελέχη αμφισβητούσαν τον ιστορικό ηγέτη του ΠΑΣΟΚ.

## Βιογραφία
Γεννήθηκε το 1931 στον Πειραιά με καταγωγή από τη Φθιώτιδα. Σπούδασε στη Νομική Σχολή του Πανεπιστημίου Αθηνών και άσκησε τη δικηγορία.

Διακρίθηκε κυρίως ως ποινικολόγος. Επίσης, υπήρξε νομικός σύμβουλος του ΟΤΕ (επί διοίκησης Θεοφάνη Τόμπρα) και της ΔΕΗ (επί διοίκησης Γιώργου Μπιρδιμήρη) καθώς και της εφημερίδας του ΠΑΣΟΚ «*Εξόρμηση*».

Στο ΠΑΣΟΚ διετέλεσε πρόεδρος του Πειθαρχικού Συμβουλίου του Κινήματος, γραμματέας της Κλαδικής Δικηγόρων, και μέλος του Τομέα Συνδικαλιστικού.

Από το 1985 έως το 1989 ήταν βουλευτής του ΠΑΣΟΚ στη Β΄ Αθηνών ενώ το 1989 τοποθετήθηκε από τον Ανδρέα Παπανδρέου στο ευρωψηφοδέλτιο του ΠΑΣΟΚ και υπηρέτησε ως ευρωβουλευτής του Κινήματος την περίοδο 1989 - 1994. Απεβίωσε τον Ιανουάριο του 2000, σε ηλικία 69 ετών.

Γιος του είναι ο δικηγόρος Γιάννης Παγορόπουλος.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με το ΠΑΣΟΚ
Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Χρύσανθος Δημητριάδης

Ο **Χρύσανθος Δημητριάδης** (21 Ιουλίου 1933 - 2008) ήταν Έλληνας ηλεκτρολόγος μηχανολόγος, ευρωβουλευτής της Εθνικής Πολιτικής Ενώσεως, της οποίας ήταν και αρχηγός.

## Βιογραφία
Γεννήθηκε στη Θεσσαλονίκη. Σπούδασε στο Εθνικό Μετσόβιο Πολυτεχνείο και συνέχισε τις σπουδές του στο Πολυτεχνείο του Μιλάνου.

Τον Ιούνιο του 1984 εξελέγη ευρωβουλευτής με την ΕΠΕΝ, αλλά παραιτήθηκε το 1988 και αντικαταστάθηκε από τον Αριστείδη Δημόπουλο.

## Παραπομπές


Κατηγορία:Έλληνες αρχηγοί κομμάτων
Κατηγορία:Ευρωβουλευτές εκλεγμένοι με την ΕΠΕΝ
Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Κιράνι Τζέιμς

Ο **Κιράνι Τζέιμς** (γεννήθηκε 1 Σεπτεμβρίου 1992) είναι αθλητής του στίβου από τη Γρενάδα. Ήταν χρυσός Ολυμπιονίκης στα 400 μέτρα το 2012 στο Λονδίνο. Στους Ολυμπιακούς Αγώνες του 2016 στο Ρίο ντε Τζανέιρο κέρδισε το αργυρό μετάλλιο στο ίδιο αγώνισμα.
Ήταν ο πρώτος αθλητής από τη Γρενάδα που κέρδισε ολυμπιακό μετάλλιο. Ήταν επίσης παγκόσμιος πρωταθλητής το 2011.

## Παραπομπές

## Εξωτερικός  σύνδεσμος
* Grenada's Kirani James wins Olympic 400m gold

Κατηγορία:Γρενάδα
Κατηγορία:Δρομείς ταχύτητας
Κατηγορία:Αργυροί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Παγκόσμιοι πρωταθλητές στίβου 
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2012
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Νικητές Diamond League